Du seisch uf euchere aktuelle Tour, du miechsch kei Sport, isch das tatsächlich äso?  Nei, i däm Sinn wie ig Sport verstah, macheni tatsächlich kei Sport. Wenn mir ungerwägs sii, de spiele mir Tennis oder mir tschutte. Aber das isch äs spiele, nid spörtle. Auso d Vorschtellig vo Jogge oder Walking, uuh, mit dene Stäcke da, das macht mi figefertig. Aber äs isch natürlich ab u zue scho guet, we ä Tennisplatz gmietet isch, de müese mir uf, üs zwinge, öppis ga z mache, das tuet aube de scho guet. Natürlich mache mir das nid so regumässig, muess  ig o säge....